7. โครงสร้างเงินทุน

7.1 หลักทรัพย์ของบริษัท

ณ วันที่ 31 ธันวาคม 2553 บริษัทมีทุนจดทะเบียนจำนวน 850 ล้านบาท เรียกชำระแล้ว 850
ล้านบาท โดยแบ่งเป็นหุ้นสามัญ 85 ล้านหุ้น มูลค่าหุ้นละ 10 บาท ทั้งนี้ ระหว่างวันที่ 1 ตุลาคม
2546 ถึงวันที่ 30 ธันวาคม 2546 บริษัทได้ทำการซื้อหุ้นคืน จำนวน 2,760,500 หุ้น
คิดเป็นร้อยละ 3.25 ของหุ้นที่จำหน่ายได้แล้วทั้งหมด เป็นจำนวนเงิน 115,818,208 บาท
โดยมีการกำหนดจำหน่ายหุ้นทุนซื้อคืนตั้งแต่วันที่ 1 กรกฎาคม 2547 ถึง วันที่ 29 ธันวาคม 2549

ณ วันที่ 10 เมษายน 2549 บริษัทมีจำนวนผู้ถือหุ้นรายย่อย 1,018 ราย ถือหุ้นรวมกัน
12,546,476 หุ้น หรือคิดเป็นร้อยละ 14.76 ของทุนชำระแล้ว
บริษัทได้ดำเนินการแก้ไขในเรื่องดังกล่าว โดยที่ประชุมคณะ กรรมการ บมจ. ดุสิตธานี ครั้งที่
6/2549 วันที่ 8 สิงหาคม 2549 ได้มีมติให้บริษัทเสนอขายหุ้นทุนซื้อคืน จำนวน 2,760,500 หุ้น
ซึ่งมีต้นทุนเฉลี่ยหุ้นละ 41.96 บาทให้แก่ผู้ถือหุ้นรายย่อยของ บมจ. รอยัล ปริ๊นเซส และ บ. ดุสิต
โฮเต็ล แอนด์ รีสอร์ท ซึ่งเป็นบุคคลที่ไม่เป็นบุคคลที่เกี่ยวโยงกันของบริษัท โดยผู้ถือหุ้นรายย่อยทั้ง 2
บริษัทดังกล่าว ต้องชำระราคาค่าหุ้นทุนซื้อคืนด้วยหุ้นของ บมจ. รอยัล ปริ๊นเซส และ บ. ดุสิต
โฮเต็ล แอนด์ รีสอร์ท ของผู้ถือหุ้นรายย่อย หากผู้ถือหุ้นรายย่อยของ 2
บริษัทดังกล่าวซื้อหุ้นทุนซื้อคืนไม่ครบตามจำนวนหุ้น ทุนซื้อคืนของบริษัท
ให้บริษัทจำหน่ายหุ้นทุนซื้อคืนที่เหลือในกระดานหลักของตลาดหลักทรัพย์แห่งประเทศไทย

ในวันที่ 27 พฤศจิกายน 2549 บริษัทได้จำหน่ายหุ้นทุนซื้อคืนในราคาหุ้นละ 50 บาท จำนวน
728,005 หุ้น ให้แก่ผู้ถือหุ้นรายย่อยของบมจ. รอยัล ปริ๊นเซส จำนวน 217 ราย เป็นจำนวน
636,805 หุ้น และจำหน่ายให้แก่ผู้ถือหุ้น รายย่อยของบ. ดุสิต โฮเต็ล แอนด์ รีสอร์ท จำนวน 56
ราย เป็นจำนวน 91,200 หุ้น รวมคิดเป็นร้อยละ 0.86 ของทุนชำระแล้ว
คงเหลือหุ้นทุนซื้อคืนจำนวน 2,032,495 หุ้น ซึ่งได้ดำเนินการขายหุ้นทุนซื้อคืนที่เหลือดังกล่าว
ทั้งหมดแล้วในกระดานหลักของตลาดหลักทรัพย์แห่งประเทศไทยระหว่างวันที่ 28 พฤศจิกายน 2549
ถึง วันที่ 8 ธันวาคม 2549 โดยขายจำนวนรวม 2,032,400 หุ้น ในราคาหุ้นละ 47-49 บาท
และขายจำนวน 95 หุ้น ในราคาหุ้นละ 45 บาท ได้เงินสุทธิ 96.35 ล้านบาท
และมีกำไรจากการขายหุ้นทุนซื้อคืนเป็นจำนวนเงินรวม 16.95 ล้านบาท

เมื่อวันที่ 9 พฤศจิกายน 2549 Somers (U.K.) Limited ซึ่งเป็น Nominee ของ Arisaig
Asean Fund Limited ที่เป็น Mutual Fund ในต่างประเทศ
และไม่มีการส่งตัวแทนเข้ามาบริหารงาน ได้ซื้อหุ้นสามัญของ บมจ. ดุสิตธานีเพิ่ม 1 ล้านหุ้น
ทำให้สัดส่วนการถือหุ้นเพิ่มจากร้อยละ 4.94 เป็นร้อยละ 6.12 อย่างไรก็ตาม ตลาดหลักทรัพย์ฯ
แจ้งว่ากรณีนี้ยังไม่มีความชัดเจนเนื่องจาก Arisaig Asean Fund Limited เป็น Mutual
Fund ในต่างประเทศ จึงไม่แน่ใจว่าควรจัดอยู่ในกลุ่มของ Free Float หรือ Strategic
Shareholders จึงขอประชุมกันเป็นการภายในก่อน หากได้ผลอย่างไรจะแจ้งให้บริษัททราบต่อไป
ในกรณีนี้ หากตลาดหลักทรัพย์ฯ ให้นับรวมหุ้นของ Arisaig Asean Fund Limited
อยู่ในส่วนของ Strategic Shareholders แล้ว Free Float ของบริษัทก็จะต่ำกว่าร้อยละ 15

วันที่ 14 มิถุนายน 2550 ตลาดหลักทรัพย์แห่งประเทศไทยได้แจ้งมายังบริษัทว่า ตลาดหลักทรัพย์ฯ
ได้พิจารณาและเห็นว่าการถือหุ้นในบริษัทของ Arisaig Asean Fund Limited โดยผ่าน
Somers (U.K.) Limited ซึ่งเป็น Nominee Company นั้นถือเป็น Non-Strategic
Shareholders ในการนี้ บริษัทได้นำส่งแบบแสดงรายงานการกระจายการถือหุ้นของบริษัท ณ วันที่
9 เมษายน 2550 ซึ่งเป็นวันปิดสมุดทะเบียนพักการโอนหุ้นเพื่อสิทธิ
ในการเข้าร่วมประชุมสามัญผู้ถือหุ้นครั้งที่ 14/2550
และสิทธิในการรับเงินปันผลสำหรับผลประกอบการ เดือนกรกฎาคม ถึง ธันวาคม 2549 อีกครั้งหนึ่ง
โดยนำการถือหุ้นของ Arisaig Asean Fund Limited ซึ่งเป็น Nominee Company
มารวมอยู่ในส่วนของ Non-Strategic Shareholders

บริษัทไม่มีหุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ และไม่มีหลักทรัพย์อื่นที่ไม่ใช่
หุ้นสามัญ เช่น หุ้นบุริมสิทธิ
อีกทั้งบริษัทไม่มีโครงการออกและเสนอขายหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
หรือโครงการออกตราสารแสดงสิทธิในผลตอบแทนที่เกิดจากหลักทรัพย์อ้างอิง
ที่มีหุ้นของบริษัทเป็นหลักทรัพย์อ้างอิง

ทั้งนี้ กลุ่มผู้ถือหุ้นรายใหญ่ของบริษัทไม่มีข้อตกลงระหว่างกัน หรือกับบริษัทในเรื่องที่มีผลกระทบต่อ
การออกและเสนอขายหลักทรัพย์ หรือการบริหารงานของบริษัท

วันที่ 13 พฤศจิกายน 2550 ที่ประชุมคณะกรรมการบริษัท ครั้งที่ 7/2550
มีมติที่สำคัญซึ่งอาจมีผลกระทบ ต่อการตัดสินใจของนักลงทุน และที่ประชุมวิสามัญผู้ถือหุ้น ครั้งที่
1/2550 ในวันจันทร์ที่ 17 ธันวาคม 2550 มีมติอนุมัติการออกและเสนอขายหุ้นกู้ โดยมีวัตถุประสงค์
เพื่อใช้ในการดำเนินธุรกิจและขยายธุรกิจของบริษัท และ/หรือชำระหนี้บางส่วนของบริษัท
เป็นหุ้นกู้ชนิดระบุชื่อผู้ถือหรือไม่ระบุชื่อผู้ถือ ประเภทด้อยสิทธิ หรือไม่ด้อยสิทธิ อาจมีหรือไม่มีประกัน
อาจมีหรือไม่มีผู้แทนผู้ถือหุ้นกู้ และอาจสามารถหรือไม่สามารถไถ่ถอนได้ก่อนกำหนด
มีจำนวนเงินรวมหุ้นกู้ไม่เกิน 5,000 ล้านบาท มูลค่าที่ตราไว้หน่วยละ 1,000 บาท อายุไม่เกิน 7
ปี นับจากวันออกหุ้นกู้ อัตราดอกเบี้ยขึ้นอยู่กับสภาวะตลาดในขณะที่ออกและเสนอขายหุ้นกู้
มีวิธีการจัดสรร เสนอขายภายในประเทศ และ/หรือต่างประเทศ ให้แก่ประชาชนทั่วไป และ/หรือ
ผู้ลงทุนประเภทสถาบันหรือผู้ลงทุนรายใหญ่ และ/หรือ ผู้ลงทุนโดยเฉพาะเจาะจง ทั้งนี้ วันที่ 29
เมษายน 2554 ที่ประชุมสามัญผู้ถือหุ้นครั้งที่ 18/2554
มีมติเป็นเอกฉันท์อนุมัติขยายเวลาการออกและเสนอขายหุ้นกู้ออกไปอีก 5 ปี นับจากวันที่ 29
เมษายน 2554 เนื่องจากบริษัทยังมิได้ดำเนินการออกและเสนอขายหุ้นกู้ดังกล่าว

 วันที่ 1 เมษายน 2554 วันปิดสมุดทะเบียนพักการโอนหุ้นเพื่อสิทธิในการเข้าร่วมประชุมสามัญผู้ถือหุ้นครั้งที่ 18/2554 บริษัทมีผู้ถือหุ้นสามัญรายย่อยร้อยละ 16.38

7.2 ผู้ถือหุ้น

โครงสร้างและรายละเอียดของกลุ่มผู้ถือหุ้นสูงสุด 10 รายแรก ณ วันปิดสมุดทะเบียนผู้ถือหุ้น
ครั้งหลังสุด วันที่ 1 เมษายน 2554 มีดังนี้

+----------------------------------------------+----------+-----------+
| ผู้ถือหุ้น                                        | จำนวนหุ้น  | สัดส่วน %   |
+----------------------------------------------+----------+-----------+
| 1. ท่านผู้หญิงชนัตถ์ ปิยะอุย และผู้เกี่ยวข้อง             | 42       | 49.93     |
|                                              | ,439,833 |           |
| 2. บริษัท เอ็ม บี เค โฮเต็ล แอนด์ รีสอร์ท จำกัด       |          | 11.67     |
|                                              | 9        |           |
|                                              | ,920,500 |           |
+----------------------------------------------+----------+-----------+
| 3. PIONEER INETWORK LIMITED                  | 8        | 10.31     |
|                                              | ,765,072 |           |
+----------------------------------------------+----------+-----------+
| 4. บริษัท ไทยประกันชีวิต จำกัด และผู้เกี่ยวข้อง         | 5        | 5.92      |
|                                              | ,029,508 |           |
+----------------------------------------------+----------+-----------+
| 5. นายชาตรี โสภณพนิช และผู้เกี่ยวข้อง               | 4        | 5.14      |
|                                              | ,372,939 |           |
| 6. บริษัท ไทยเอ็นวีดีอาร์ จำกัด                     |          | 3.03      |
|                                              | 2        |           |
|                                              | ,571,933 |           |
+----------------------------------------------+----------+-----------+
| 7. MR. WANG KONG-WEI                         | 1        | 2.29      |
|                                              | ,950,000 |           |
| 8. นางจารุณี ชินวงค์วรกุล                         |          | 1.63      |
|                                              | 1        |           |
| 9. บริษัท พรอสเพคท์ อินเตอร์เนชั่นแนล จำกัด          | ,385,000 | 0.98      |
|                                              |          |           |
| 10. CHASE NOMINEES LIMITED 42                | 834,900  | 0.75      |
|                                              |          |           |
|                                              | 634,300  |           |
+----------------------------------------------+----------+-----------+
| รวม                                          | 77       | 91.65     |
|                                              | ,903,985 |           |
+----------------------------------------------+----------+-----------+

ทุนจดทะเบียนรวม 850,000,000 บาท

  มูลค่าหุ้น 10 บาท/หุ้น

จำนวนหุ้นสามัญ ณ วันต้นปี 85,000,000 หุ้น

  หัก หุ้นสามัญซื้อคืน โดย บ. ดุสิตธานี พร็อพเพอร์ตี้ส์ (471,500) หุ้น

รวมจำนวนหุ้นสามัญถัวเฉลี่ยถ่วงน้ำหนัก 84,528,500 หุ้น

  ท่านผู้หญิงชนัตถ์ ปิยะอุย และผู้เกี่ยวข้อง ประกอบด้วย บ.ชนัตถ์และลูก กลุ่มนายชนินทธ์ โทณวณิก
  กลุ่มนางสินี เธียรประสิทธิ์ และกลุ่มนางสุนงค์ สาลีรัฐวิภาค

  บริษัท ไทยประกันชีวิต จำกัด และผู้เกี่ยวข้อง ประกอบด้วย บ.วีซี สมบัติ และนายวิญญู
  ไชยวรรณ

นายชาตรี โสภณพนิช และผู้เกี่ยวข้อง ประกอบด้วย นางสาวิตรี รมยะรูป

7.3 นโยบายการจ่ายเงินปันผล

บริษัทมีนโยบายในการจ่ายเงินปันผลให้แก่ผู้ถือหุ้นไม่เกินกำไรสุทธิต่อหุ้นและไม่น้อยกว่าร้อยละ 50
ของกำไรสุทธิในงบการเงินรวม โดยพิจารณาจากผลการดำเนินงานในงบการเงินรวม ทั้งนี้
จะต้องพิจารณาถึง ผลการดำเนินงานและกำไรสะสมจากงบการเงินเฉพาะกิจการด้วยว่า
มีความสามารถที่จะจ่ายได้โดยไม่ผิดข้อกำหนดตามพระราชบัญญัติบริษัทมหาชนจำกัด นอกจากนี้ วันที่
11 สิงหาคม 2554 ที่ประชุมคณะกรรมการ ครั้งที่ 7/2554
มีมติเปลี่ยนนโยบายการจ่ายเงินปันผลโดยไม่จ่ายปันผลระหว่างกาล

ในปี 2553 บริษัทจ่ายเงินปันผลโดยจัดสรรจากกำไรในอัตราหุ้นละ 0.50 บาท เป็นเงิน 42.50
ล้านบาท คิดเป็นร้อยละ 136 ของกำไรสุทธิ